ସୁଟିମଲିମାବ  (ଇଂରାଜୀ ଭାଷାରେ ), ଏଞ୍ଜାଇମୋ ବ୍ରାଣ୍ଡ ଏହାର ବିକ୍ରୟ ନାମ, ହେଉଛି ଶୀତଳ ଆଗ୍ଲୁଟିନିନ ରୋଗର   ଚିକିତ୍ସା ପାଇଁ ବ୍ୟବହୃତ ଏକ ଔଷଧ ଯାହା ନିର୍ଦ୍ଦିଷ୍ଟ ଭାବରେ ଲାଲ ରକ୍ତ କଣିକା ଭାଙ୍ଗିଯିବାରୁ ରୋକିବା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ଆରମ୍ଭ ହେବା ପୂର୍ବରୁ ଲୋକଙ୍କୁ ଏନକାପସୁଲେଟେଡ୍ ବ୍ୟାକ୍ଟେରିଆ ବିରୁଦ୍ଧରେ ଟିକା ଦିଆଯିବା ଆବଶ୍ୟକ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସକ୍ରିୟା ସଂକ୍ରମଣ, ତରଳ ଝାଡ଼ା, ଗଣ୍ଠି ଯନ୍ତ୍ରଣା ଏବଂ ପ୍ରାନ୍ତୀୟ ଫୁଲା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଇନଫ୍ୟୁଜନ୍ ପ୍ରତିକ୍ରିୟା ଏବଂ ଅଟୋଇମ୍ମ୍ୟୁନ ରୋଗ ଅନ୍ତର୍ଭୁକ୍ତ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସି୧ ସ‌ହିତ ସଂଲଗ୍ନ ହୋଇ ତାକୁ ଅବରୋଧ କରେ । ୨୦୨୨ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସୁଟିମଲିମାବ ମଞ୍ଜୁର ହୋଇଥିଲା । ଯୁକ୍ତରାଷ୍ଟ୍ରରେ ୪୦ରୁ ୭୫ କିଲୋଗ୍ରାମ ଓଜନ ବିଶିଷ୍ଟ ବ୍ୟକ୍ତିଙ୍କ ପାଇଁ ବର୍ଷକୁ ପ୍ରାୟ ୨୮୦,୦୦୦ ଡଲାର ଖର୍ଚ୍ଚ ହୋଇଥାଏ । ଏହା ଯୁକ୍ତରାଜ୍ୟ ବଜାରରେ ମିଳେନାହିଁ ।